Κοινότητα Βουναρίων Μεσσηνίας

Η Κοινότητα Βουναρίων είναι μία από τις 10 Κοινότητες της Δημοτικής Ενότητας Κορώνης του Δήμου Πύλου-Νέστορος, ο οποίος δημιουργήθηκε με το Πρόγραμμα Καλλικράτης και υπάγεται στην Περιφερειακή Ενότητα Μεσσηνίας της Περιφέρειας Πελοποννήσου.  Η Δημοτική Ενότητα Κορώνης βρέχεται από τη θάλασσα σχεδόν περιμετρικά κατά το μεγαλύτερό της μέρος.

Η Κοινότητα Βουναρίων, μέχρι το 2010 ήταν ένα από τα 10 Δημοτικά Διαμερίσματα του πρώην Δήμου Κορώνης που συστάθηκε το 1999 με το Σχέδιο Καποδίστριας από παλαιότερες κοινότητες της περιοχής, λειτούργησε την περίοδο 1999 - 2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Πύλου-Νέστορος.

Η Κοινότητα Βουναρίων έχει ως έδρα της τα Βουνάρια, και καταλαμβάνει έκταση 3,225 τ.χλμ.

Σύνθεση Κοινότητας 
Στον παρακάτω κατάλογο αναφέρονται οι οικισμοί της Κοινότητας Βουναρίων.

 Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
 Ο αριθμός μέσα στα [ ] είναι ο μόνιμος πληθυσμός.
 Η σειρά είναι (γενικά) αλφαβητική.

Κοινότητα Βουναρίων 
Συνολικός πληθυσμός: [ 181 ]

τα Βουνάρια [ 165 ]
τα Γιαλικά [ 16 ]

Ιστορικό Κοινότητας 
Η Κοινότητα Βουναρίων είχε, όπως και πολλές άλλες περιοχές της Ελλάδας, αξιόλογες διοικητικές μεταβολές, κατά τον 20ο και 21ο αιώνα, που σε γενικές - συνοπτικές γραμμές έχουν ως εξής:

Διοικητικές μεταβολές του 1912
Με τη Διοικητική διαίρεση της Ελλάδας 1912 πραγματοποιούνται, (ημερομηνία μεταβολής: 31/08/1912), οι εξής μεταβολές:
 Η σύσταση της Κοινότητας Βουναρίων με την απόσπαση του οικισμού Βουνάρια από το Δήμο Αιπείας και τον ορισμό του ως έδρα της Κοινότητας.
 Ο οικισμός Μυστράκι αποσπάται από το Δήμο Κολωνίδων και προσαρτάται στην Κοινότητα.
 Ο οικισμός Καστέλλια αποσπάται από το Δήμο Αιπείας και προσαρτάται στην Κοινότητα.
 Ο οικισμός Νέα Κορώνη (Καντιάνικα) αποσπάται από το Δήμο Αιπείας και προσαρτάται στην Κοινότητα.
 Ο οικισμός Κουτσομούλι ή Κουτσομύτη αποσπάται από το Δήμο Αιπείας και προσαρτάται στην Κοινότητα.
 Ο οικισμός Μελανέϊκα αποσπάται από το Δήμο Αιπείας και προσαρτάται στην Κοινότητα.

Διοικητικές μεταβολές του 1916
Το 1916 πραγματοποιείται, (ημερομηνία μεταβολής: 18/03/1916), η εξής μεταβολή:
 Ο οικισμός Μυστράκι αποσπάται από την Κοινότητα και προσαρτάται στην Κοινότητα Φαλάνθης.

Διοικητικές μεταβολές του 1919
Το 1919 πραγματοποιείται, (ημερομηνία μεταβολής: 26/03/1919), η εξής μεταβολή:
 Ο οικισμός Νέα Κορώνη (Καντιάνικα) αποσπάται από την Κοινότητα και ορίζεται έδρα της Κοινότητας Νέας Κορώνης.

Διοικητικές μεταβολές του 1920
Το 1920 πραγματοποιείται, (ημερομηνία μεταβολής: 18/12/1920), η εξής μεταβολή:
 Ο οικισμός Μελανέϊκα της Κοινότητας καταργείται.

Διοικητικές μεταβολές του 1940
Το 1940 πραγματοποιούνται, (ημερομηνία μεταβολής: 16/10/1940), οι εξής μεταβολές:
 Ο οικισμός Καστέλλια της Κοινότητας καταργείται.
 Ο οικισμός Κουτσομούλι ή Κουτσομύτη της Κοινότητας καταργείται.

Διοικητικές μεταβολές του 1997
Με τη Διοικητική διαίρεση της Ελλάδας 1997 πραγματοποιούνται, (ημερομηνία μεταβολής: 04/12/1997), οι εξής μεταβολές:
 Ο οικισμός Βουνάρια αποσπάται από την Κοινότητα και προσαρτάται στο Δήμο Κορώνης.
 Η Κοινότητα καταργείται μετατρεπόμενη σε Δημοτικό Διαμέρισμα του Δήμου Κορώνης.

Διοικητικές μεταβολές του 2010-σήμερα
Με τη Διοικητική διαίρεση της Ελλάδας 2011 πραγματοποιείται, η εξής μεταβολή:
 Οι οικισμοί του πρώην Δημοτικού Διαμερίσματος Βουναρίων αποσπώνται από το Δήμο Κορώνης και προσαρτώνται στο Δήμο Πύλου - Νέστορος (ημερομηνία μεταβολής: 07/06/2010).

Εκλεγμένοι Πρόεδροι Κοινότητας Βουναρίων (1979-1998) 

 Μουγκάκης Παναγιώτης (1979-1982)
 Μουγκάκης Παναγιώτης (1983-1986)
 Κανελλόπουλος Κωνστ. (1987-1990)
 Κανελλόπουλος Κωνστ. (1991-1994)
 Κανελλόπουλος Κωνστ. (1995-1998)

Οι κάτοικοι της Κοινότητας Βουναρίων 
Οι κάτοικοι της Κοινότητας Βουναρίων απασχολούνται με παραδοσιακές αγροτικές καλλιέργειες, όπως η παραγωγή ελαιολάδου και σταφίδας, την αγγειοπλαστική και τον τουρισμό.

Χάρτης περιοχής

Πηγές

Εξωτερικοί σύνδεσμοι 
 Δήμος Πύλου - Νέστορος, επίσημη ιστοσελίδα: www.pylos-nestor.gr
 Η ιστοσελίδα: Τοπική Κοινότητα Βουναρίων
 Η ιστοσελίδα: Τοπική Κοινότητα Βουναρίων

Επαρχία Πυλίας
Πύλος
Δήμος Πύλου - Νέστορος
Δήμος Κορώνης
Δημοτική Ενότητα Κορώνης